Legal Document

Category: 5

Text:
8. ΑΠΟΦΑΣΙΣ ΥΠΟΥΡΓΩΝ ΕΘΝ. ΑΜΥΝΗΣ ΕΘΝ. ΠΑΙΔΕΙΑΣ ΚΑΙ  ΕΜΠΟΡΙΚΗΣ ΝΑ ΥΤΙΛΙΑΣ Αριθ. 21693 της 27 Οκτ./19 Νοεμ. 1962 (ΦΕΚ Β΄ 415) Περί συγκροτήσεως παρά τη Ελληνική Θαλασσία Ενώσει Συντονιστικής Επιτροπής Εκμαθήσεως Κολυμβήσεως. Έχοντες υπ’ όψιν: α)Το από 21.9.1935 Ν.Δ/μα «περί Ελληνικής Θαλασσίας Ενώσεως (ΦΕΚ 428 Α΄/1935). β)Το από 13.4.1936 Δ/μα «περί εκτελέσεως του Ν.Δ. 21.9.1935 «περί Ελλην. Θαλασσίας Ενώσεως» (ΦΕΚ 177/Α΄/1936). γ)Την υπ’ αριθ. 20166/62 από 1.2.1962 Διαταγήν Υφυπουργού Εθνικής Αμύνης. δ)Το υπ’ αριθ. 1 από 12.6.1961 πρακτικόν της Πανελληνίου Επιτροπής Εκμαθήσεως Κολυμβήσεως και προς συνγενικόν προγραμματισμόν της εκμαθήσεως της κολυμβήσεως αποφασίζομεν: Άρθρον μόνον.-1.Παρά της Ε.Θ.Ε. συγκροτείται Συντονιστική Επιτροπή Εκμαθήσεως Κολυμβήσεως (ΣΕΕΚ) ης σκοπός έσεται ο γενικός προγραμματισμός της εκμαθήσεως της κολυμβήσεως και η διάθεσις των προς τούτο απαραιτήτων μέσων. Σελ. 122 2.Η ως άνω επιτροπή συγκροτείται εκ: α)Του Υποναυάρχου Γεν. Διευθυντού του Υπουργείου Εμπορικής Ναυτιλίας ως Προέδρου. β)Μέλους της Επιτροπής Προλήψεως Ατυχημάτων, ως Αντιπροέδρου. γ)Του Γεν. Γραμματέως Επιτροπής Προλήψεως Ατυχημάτων, ως Εισηγητού. δ)Του Διευθυντού της Σωματικής Αγωγής Υπουργείου Παιδείας. ε)Του Γεν. Εφόρου του Σώματος Ελλήνων Προσκόπων. ς)Του Διευθυντού της Ε.Θ.Ε. 3.Η ΣΕΕΚ θα συνέρχεται εις τα γραφεία της Ε.Θ.Ε. ή εις έτερον τόπον οριζόμενον παρά του Προέδρου αυτής προς λήψιν αποφάσεων. Το Συμβούλιον της Ε.Θ.Ε. θα λαμβάνη γνώσιν των αποφάσεων της ΣΕΕΚ και θα γνωρίζη τας επ’ αυτών απόψεις του. 4.Η σχετική προς την εν λόγω Επιτροπήν αλληλογραφία θα διεξάγεται υπό του Διευθυντού της Ε.Θ.Ε. βοηθουμένου προς τούτο υπό του λοιπού προσωπικού της Ε.Θ.Ε. και υπό τον τίτλον ΕΘΕ/ΣΕΕΚ. Ωσαύτως υπό της ΕΘΕ καταβάλλεται πάσα δαπάνη λειτουργίας της εν λόγω Επιτροπής. 5.Προς υποβοήθησιν του όλου έργου της η ΣΕΕΚ δύναται κατόπιν εγγράφου εισηγήσεως των κατά τόπους λιμεναρχών να συγκροτή Επιτροπάς αποτελουμένας εκ των: α)Δημάρχου ή Προέδρου Κοινότητος. β)Διοικητού της εν τη περιοχή Στρατιωτικής Μονάδος ή του μονίμου αναπληρωτού του. γ)Λιμενάρχου. δ)Νομαρχιακού Επιθεωρητού Σωματικής Αγωγής ή ετέρου εκπαιδευτικού κατά προτίμησιν Καθηγητού Γυμναστικής. ε)Διοικητού Χωροφυλακής ή Αστυνομίας ή του μονίμου αναπληρωτού του. ς)Διευθυντού Υγιεινής και Προνοίας (όπου υφίσταται κέντρον). ζ)Εφόρου ή Αρχηγού Ομάδος Προσκόπων ή ναυτοπροσκόπων. η)Δύο ή τριών επιλέκτων μελών της κοινωνίας κατά προτίμησιν εκ των ασκούντων συναφή προς το ναυτικόν επάγγελμα και ων θα προεδρεύη ο Λιμενάρχης, όστις αποτελεί το κύριον εκτελεστικόν όργανον. 6.Τα μέσα δια την επίτευξιν του σκοπού της ΣΕΕΚ είναι τα κάτωθι: α)Οδηγίαι. β)Πρόχειρα κολυμβητήρια και απαραίτητα μέσα. γ)Κατάλληλον στρατευμένον προσωπικόν και νέοι χρησιμοποιούμενοι ως διδάσκαλοι προσφερόμενοι αφιλοκερδώς. Τιμητικαί διακρίσεις προς αυτούς. δ)Οργάνωσις εποπτεία και παρακολούθησις υπό τους κατά τόπους Λιμενάρχας. 37.Β.π.7-8 Ελληνική Θαλασσία Ένωση